stanford-oval/wikipedia huggingface dataset:
Koulutusvienti
Taustaa > Koulutusviennin käynnistyminen

Vuonna 2009 tammikuussa julkaistussa Korkeakoulujen kansainvälistymisstrategiassa 2009–2015 todetaan opiskelijaliikkuvuuden voimakkaan lisääntymisen ohessa koulutusviennin potentiaali uutena vientituotteena, jonka mahdollisuuksia tulee selvittää. Valtioneuvosto päätti keväällä 2009 globaalin talouskriisin aikana Matti Vanhasen (kesk.) II hallituksen puoliväliarvioinnin yhteydessä käynnistää hankkeen koulutuksen ja suomalaisen osaamisen viennin edistämiseksi ja yritysklusterin perustamiseksi alalle. Opetusministerinä toiminut Henna Virkkunen (kok.) perusti tätä varten työryhmän, jonka tehtävänä oli laatia kansallinen koulutusviennin strategia vuoden 2009 loppuun mennessä. Opetusministeriö järjesti 27.11.2009 "Koulutusosaamisen vienti" -seminaarin Helsingin Säätytalossa, jossa osana vientistrategian valmistelua opetusministeriö järjesti  kutsuseminaarin, johon pyrittiin kokoamaan laaja edustus koulutusviennin parissa toimivista yrityksistä, koulutuslaitoksista ja muista koulutusalan toimijoista. Virkkusen asettaman työryhmän lopullinen raportti luovutettiin helmikuussa 2010 ja sen nimeksi tuli ”Kiinnostuksesta kysynnäksi ja tuotteiksi – Suomen koulutusviennin strategiset linjaukset” ja se on valtioneuvoston periaatepäätös.
Kevään 2009 aikana valtiollinen viennin edistämiskeskus Finpro käynnisti uuden hankkeen Future Learning Finland (FLF), jonka tarkoituksena oli tehdä tarvekartoituksia ja tutkia lähtökohtaa koulutusviennin laajemmalle käynnistämiselle ja varsinaisen yritysklusterin perustamiselle. Finpron näkemys klusterin luomisesta perustuu Viennin ja kansainvälistymisen edistämisen kansalliseen strategiaan (vke-strategia), jossa painotetaan palveluntarjoajien verkostoitumista ja kyseisellä vientialalla toimivien laajempaa yhteistyötä ja siirtymistä yhden luukun periaatteeseen, jolloin yritykset ja toimijat voivat tarjota palvelujaan kohdennetummin ulkomaisille asiakkaille. FLF–ohjelma keräsi klusteriin suomalaiset korkeakoulut, yritykset sekä muut toimijat.
Taustaa > Maabrändi ja koulutusvienti

Vuonna 2008 ulkoasiainministeri Alexander Stubb (kok.) asetti työryhmän nimellä ”Maabrändivaltuuskunta”, jonka tehtävänä oli luoda perusta Suomi-brändille. Puheenjohtajaksi valittiin Nokian ja Shellin puheenjohtaja Jorma Ollila. Maabrändivaltuuskunnan loppuraportti julkaistiin Helsingissä 25.11.2010 ja se käsittelee Suomea vuonna 2030, jossa Suomi on maailman ongelmanratkaisija.  Raportti tiivistää Suomen vahvuudet kolmeen teemaan: vahva innovaatiokulttuuri, vesi- sekä koulutusosaaminen. Raportissa tuodaan esille, että Suomen tulisi perustaa ”opetuksenturvajoukot”, jotka toimisivat kansainvälisissä kriisipesäkkeissä peruskoulutuksen ensiapujoukkoina.
Kruunumustikat

| Kruunumustikat |
| --- | --- |
 Palokruunumustikka (Gaylussacia baccata)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Kanervakasvit Ericaceae
Suku::  Kruunumustikat Gaylussacia  Kunth
Katso myös
   Kruunumustikat Wikispeciesissä   Kruunumustikat Commonsissa 
Infobox OKNimi-testi OK: 
Kruunumustikat (Gaylussacia) on kanervakasvien heimoon kuuluva kasvisuku. Sukuun kuuluu lähes 60 lajia, joita kasvaa luonnonvaraisena Pohjois- ja Etelä-Amerikassa. Suku Gaylussacia on nimetty ranskalaisen fyysikon ja kemistin Louis-Joseph Gay-Lussacin (1778–1850) mukaan.
Lajeja

palokruunumustikka eli kruunumustikka (Gaylussacia baccata)
Gaylussacia bigeloviana
Gaylussacia brachycera
Gaylussacia brasiliensis
Gaylussacia buxifolia
Gaylussacia decipiens
Gaylussacia densa
Gaylussacia dumosa
sinikruunumustikka (Gaylussacia frondosa)
Gaylussacia montana
Gaylussacia mosieri
Gaylussacia nana
Gaylussacia orocola
Gaylussacia pallida
Gaylussacia pulchra
Gaylussacia reticulata
Gaylussacia tomentosa
Gaylussacia ursina
Gaylussacia virgata
Aiheesta muualla

Finto: Kassu – Kasvien suomenkieliset nimet: Kruunumustikat (Gaylussacia)
Suomen Lajitietokeskus: Kruunumustikat – Gaylussacia
ITIS: Gaylussacia (englanniksi)
United States Department of Agriculture (USDA): Gaylussacia (englanniksi)
Flora of North America: Gaylussacia (englanniksi)
Kusatsu-Shirane

| --- | --- |
Tyyppi:  Kerrostulivuori
Sijainti:  Honshū, Japani
Korkeus merenpinnasta:  2 171 m 
Suojelualue:  Jōshin'etsu-kōgen kansallispuisto (en) 
Ikä:  Pleistoseeni 
Purkautunut viimeksi:  1983
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Kusatsu-Shirane (jap. 草津白根山) on Honshūn saarella Japanissa sijaitseva aktiivinen kerrostulivuori. Tulivuori koostuu yhdistyneistä huipuista ja kolmesta happamasta kraatterijärvestä. Vuoren korkein kohta on 2 171 metriä merenpinnan yläpuolella. Kusatsu-Shirane on purkautunut viimeksi vuonna 1983.
Kusatsu-Shirane muodostui kolmessa purkausjaksossa, jotka alkoivat keskisellä pleistoseenikaudella. Viimeisin purkausjakso alkoi noin 14 000 vuotta sitten. Kaikki vuoren purkaukset ovat olleet tyypiltään freaattisia räjähdyspurkauksia. Purkaukset ovat syntyneet, kun kuuma sula kiviaines on joutunut kosketuksiin happamien kraatterijärvien veden kanssa. Kusatsu-Shiranella on kolme hapanta rikkipitoista kraatterijärveä: Yu-gama, Kara-gama ja Mitsu-Gama. Näistä Yu-gama on suurin. Järvet ovat happamia ja niiden päällä kelluu keltaista rikkiä. Alueella olikin aktiivista rikinkeruuta 1800- ja 1900-lukujen aikana. Kraatterijärvet ovat suosittuja turistikohteita.
Yu-gaman kraatterijärvi
Korea talviolympialaisissa 2018

Etelä-Korea ja Pohjois-Korea muodostivat yhteisen Korean joukkueen Pyeongchangin talviolympialaisiin 2018. Korea-nimen alla kilpaili 35-henkinen naisten jääkiekkojoukkue. Lisäksi molempien Koreoiden urheilijat marssivat avajaisissa yhtenä joukkueena Korean yhdistymislipun alla. Avajaisissa lippua kantoivat yhdessä pohjoiskorealainen jääkiekkoilija Hwang Chung-gum ja eteläkorealainen rattikelkkailija Won Yun-jong.
Joukkue > Naisten jääkiekko > 5.–8. sijojen välierät

| 0 | 1 | 2 | 3 | 4 | 5 |
| --- | --- | --- | --- | --- | --- |
| 18. helmikuuta | Sveitsi  | 2–0 |  Korea | Kwandong Hockey Centre, Gangneung |  |
16.40: 
| 16.40 | (1–0, 1–0, 0–0)  | (1–0, 1–0, 0–0)  | (1–0, 1–0, 0–0)  | Yleisömäärä: 3 811  Tuomarit:  Erotuomarit:   Gabrielle Ariano Lortie   Katarina Timglas  Linjatuomarit:   Jenni Heikkinen   Veronica Johansson  |  |
| 16.40 |     Zollinger (Bullo, Benz) (yv.) – 16.35  Raselli (Ruegg, Altmann)– 38.52  | Raportti  1–0  2–0  |  | Yleisömäärä: 3 811  Tuomarit:  Erotuomarit:   Gabrielle Ariano Lortie   Katarina Timglas  Linjatuomarit:   Jenni Heikkinen   Veronica Johansson  |  |
| 16.40 |   | Jäähyt |   | Yleisömäärä: 3 811  Tuomarit:  Erotuomarit:   Gabrielle Ariano Lortie   Katarina Timglas  Linjatuomarit:   Jenni Heikkinen   Veronica Johansson  |  |
| 16.40 | 2 min |  | 8 min | Yleisömäärä: 3 811  Tuomarit:  Erotuomarit:   Gabrielle Ariano Lortie   Katarina Timglas  Linjatuomarit:   Jenni Heikkinen   Veronica Johansson  |  |
| 16.40 |   | Maalivahdit |   | Yleisömäärä: 3 811  Tuomarit:  Erotuomarit:   Gabrielle Ariano Lortie   Katarina Timglas  Linjatuomarit:   Jenni Heikkinen   Veronica Johansson  |  |
| 16.40 | Alder |  | Shin | Yleisömäärä: 3 811  Tuomarit:  Erotuomarit:   Gabrielle Ariano Lortie   Katarina Timglas  Linjatuomarit:   Jenni Heikkinen   Veronica Johansson  |  |
16.40: 
16.40:
Joukkue > Naisten jääkiekko > Seitsemäs sija

| 0 | 1 | 2 | 3 | 4 | 5 |
| --- | --- | --- | --- | --- | --- |
| 20. helmikuuta | Ruotsi  | 6–1 |  Korea | Kwandong Hockey Centre, Gangneung |  |
12.10: 
| 12.10 | (2–1, 1–0, 3–0)  | (2–1, 1–0, 3–0)  | (2–1, 1–0, 3–0)  | Yleisömäärä: 4 125  Tuomarit:  Erotuomarit:   Drahomira Fialova   Aina Hove  Linjatuomarit:   Jenni Heikkinen   Natasa Pagon  |  |
| 12.10 |     Kuller (Rask, Uden Johansson) – 05.50     Alasalmi (Nylen Persson, Borgqvist) (yv.) – 19.37  Grahm (Rask, Nordin) – 36.27  Svedin (Johansson, Hjalmarsson) – 43.05  Rask (Lindh) – 49.31  Johansson (Borgqvist, Hjalmarsson) – 57.19  | Raportti  1–0  1–1  2–1  3–1  4–1  5–1  6–1  |        06.21 – Han (Park) (yv.)  | Yleisömäärä: 4 125  Tuomarit:  Erotuomarit:   Drahomira Fialova   Aina Hove  Linjatuomarit:   Jenni Heikkinen   Natasa Pagon  |  |
| 12.10 |   | Jäähyt |   | Yleisömäärä: 4 125  Tuomarit:  Erotuomarit:   Drahomira Fialova   Aina Hove  Linjatuomarit:   Jenni Heikkinen   Natasa Pagon  |  |
| 12.10 | 6 min |  | 4 min | Yleisömäärä: 4 125  Tuomarit:  Erotuomarit:   Drahomira Fialova   Aina Hove  Linjatuomarit:   Jenni Heikkinen   Natasa Pagon  |  |
| 12.10 |   | Maalivahdit |   | Yleisömäärä: 4 125  Tuomarit:  Erotuomarit:   Drahomira Fialova   Aina Hove  Linjatuomarit:   Jenni Heikkinen   Natasa Pagon  |  |
| 12.10 |  Murase (vaihto 31.11)  Berglind  |  |  Shin (vaihto 57.01)  Han  | Yleisömäärä: 4 125  Tuomarit:  Erotuomarit:   Drahomira Fialova   Aina Hove  Linjatuomarit:   Jenni Heikkinen   Natasa Pagon  |  |
12.10: 
12.10:
Timo Vertala

| Timo Vertala |
| --- | --- |

Henkilötiedot
Syntynyt: 2. toukokuuta 1978 (ikä 46) Jyväskylä, Suomi
Kansalaisuus:   Suomi
Jääkiekkoilija
Lempinimi:  Vertsi
Pelipaikka:  laitahyökkääjä
Maila:  vasen
Pituus:  183 cm
Paino:  84 kg
Pelaajaura
Pääsarjaura:  1996–
Seurat:  JYP (SM-liiga),   Quebec Citadelles (AHL),   Jokerit (SM-liiga),   HV71 (Elitserien),   Kärpät (SM-liiga)   Tappara (SM-liiga)
NHL-varaus:  181. varaus, 1996 Montreal Canadiens
Timo "Vertsi" Vertala (s. 2. toukokuuta 1978 Jyväskylä) on suomalainen pelaajauransa lopettanut jääkiekkoilija.
Vertala nousi kaudella Kaudella 1996–1997 kasvattajaseuransa JYPin liigajoukkueeseen, mutta varsinainen läpimurto tapahtui vasta Tampereen Tapparan vuosina 1999–2001. Kaudella 1999–2000 Vertala teki 24 maalia, mikä on edelleen hänen yhden kauden maaliennätyksensä. Jälkimmäinen Tappara-kausikin alkoi hyvin, kun Vertala ehti ampua ensimmäisessä 15 ottelussa 10 maalia. Tämän jälkeen vaivasivat loukkaantumiset. Tappara voitti keväällä hopeaa ja Vertala teki pudotuspeleissä pisteet 4+2.
Kesällä 2001 Vertala teki sopimuksen hänet vuonna 1996 varanneen NHL-seura Montreal Canadiensin kanssa . Vertalan kausi Pohjois-Amerikassa oli todella rikkonainen, eikä hän päässyt pelaamaan NHL:ssä. Hän pelasi koko kauden AHL:ssa Montrealin farmijoukkueessa Quebec Citadellesissa. Pelejä Vertalalle kertyi 30 ja tehoja 4+3. Kaudeksi 2002–2003 Vertala palasi Suomeen ja Jokereihin. Helsingissä Vertala pelasi runsaat kaksi kautta. Osapuolet purkivat sopimuksen kesken kauden 2004–2005. Yhteensä Vertala pelasi Jokereissa 118 runkosarjaottelua tehoin 20+21. Tappara hankki Vertalan muutaman päivän kuluttua siitä, kun hän oli lähtenyt Jokereista . Tapparassa Vertala kaudella 2005–2006 pääsi lähelle maaliennätystään tehden 23 maalia..
Tapparasta Vertala siirtyi Ruotsin Elitserieniin ja HV71:een, jossa kausi ei sujunut erityisen hyvin. Vertala kärsi loukkaantumisista, eikä kuulunut valmentajan luottopelaajiin. Vuoden Ruotsissa pelaamisen jälkeen Vertala siirtyi SM-liigan Kärppiin kesällä 2007. Vertala kuitenkin lähti kesken kauden 2007–2008 joukkueesta tehtyään pisteet 2+4 28 ottelussa. Kärpistä Vertala palasi jälleen Tapparaan. Tapparassa Vertala tehnyt kahdesti yli 20 maalia kauden aikana. Tapparassa Vertala pelasi kevääseen 2009, jolloin lopetti uransa.
Suomea hän edusti vuonna 1996 18-vuotiaiden EM-kilpailuissa ja vuonna 1997 sekä vuonna 1998 20-vuotiaiden MM-kilpailuissa. Jälkimmäisenä vuonna Suomi voitti maailmanmestaruuden ja Vertala valittiin kisojen kakkostähdistökenttään.
Urheilu-uransa jälkeen Vertala siirtyi osakkaaksi Helsinki Capital Partnersiin, jossa hän vastaa huippu-urheilijoiden varainhoitopalveluiden kehittämisestä.
Aiheesta muualla

Jatkoajan pelaajaprofiili
Ko Wen-je

| Ko Wen-je |
| --- | --- |
 Ko vuonna 2014
TPP:n puheenjohtaja
 6. elokuuta 2019–  
Edeltäjä:  puolue perustettu
 Taipein pormestari
 25.12.2014 – 25.12.2022  
Edeltäjä:  Hau Lung-pin
Seuraaja:  Chiang Wan-an
Henkilötiedot
Syntynyt: 6. elokuuta 1959 (ikä 65) Hsinchu, Taiwan
Kansalaisuus:  taiwanilainen
Ammatti:  kirurgi, poliitikko
Puoliso:  Chen Pei-chi
Lapset:  3
Tiedot
Puolue:  TPP (2019–)
Muut puolueet:  sitoutumaton
Tutkinnot:  Taiwanin kansallinen yliopisto
Ko Wen-je (kiin.: 柯文哲; pinyin: Kē Wénzhé; Pe̍h-ōe-jī: Koa Bûn-tiat, s. 6. elokuuta 1959) on taiwanilainen kirurgi ja poliitikko. Vuonna 2019 perusti uuden puolueen nimeltä Taiwanin kansanpuolue (TPP). Lääkärinuransa vuoksi hän on saanut lempinimen Professori K.
Tausta ja yksityiselämä

Ko syntyi Hsinchun kaupungissa vuonna 1959. Hänen isänsä on Ko Cheng-fa ja äiti Ho Jui-ying. Kon isä ei olisi halunnut poikansa lähtevän politiikkaan, koska hänen oma isänsä oli kuollut 1950-luvulla valkoisen terrorin aikana.
Ko on naimisissa Chen Pei-chin kanssa. Parilla on yksi poika ja kaksi tytärtä. Kolla on oman ilmoituksensa mukaan Aspergerin oireyhtymä.
Ko aloitti opiskelun vuonna 1979 Taiwanin kansallisessa yliopistossa pääaineenaan lääketiede. Valmistuttuaan vuonna 1986 Ko alkoi työskennellä ensin anestesian ja sittemmin kirurgian parissa vuosina 1988–1993. Ko väitteli tohtoriksi vuonna 2002. Ko oli muun muassa mukana perustamassa Taiwanin ensimmäistä elinsiirtoihin erikoistuvaa lääkäritiimiä. Hän johti tällaista tiimiä Taiwanin kansallisessa yliopistossa vuoteen 2011 asti, jolloin hän erosi elinsiirron kautta levinneen HIV-tapauksen johdosta. Ko oli ainoa henkilö, joka asetettiin vastuuseen tapauksesta, ja hän on sittemmin sanonut, ettei saanut tilaisuutta puolustaa itseään. Lisäksi Kota on syytetty kavalluksesta.
Tausta ja yksityiselämä > Syytökset osallisuudesta elinryöstöihin

Ethan Gutmannin, joka on tutkinut elinryöstöjä Manner-Kiinassa, mainitsi lokakuussa 2014 Kon nimeltä puhuessaan lääkäreistä, jotka ovat saattaneet osallistua elinryöstöihin. Gutmannin mukaan Ko oli vuonna 2005 matkustanut Manner-Kiinaan etsiessään iäkkäälle potilaalleen siirre-elintä edulliseen hintaan nimenomaan Falun Gongin harjoittajilta, koska nämä eivät käytä alkoholia eivätkä tupakkaa.
Poliittinen ura

Tammikuussa 2014 Ko ilmoitti lähtevänsä ehdolle Taipein pormestarinvaaleissa. Hän kertoi yhdeksi syyksi sen, että koki tulleensa valtiovallan vainoamaksi vuoden 2011 HIV-tapauksen johdosta. Ko harkitsi ehdokkuutta demokraattisesta edistyspuolueesta (DPP) ja liittyvänsä puoleen jäseneksi. Hän päätyi kuitenkin asettumaan ehdolle sitoutumattomana, mutta DPP asettui kuitenkin tukemaan hänen kampanjaansa. Taipein pormestarin viran katsotaan olevan välietappi maan presidentiksi pyrkiville.
Vuoden 2014 paikallisvaaleissa Ko valittiin kaupungin pormestariksi hänen saatuaan 57 prosenttia äänistä. Hänestä tuli ensimmäinen Taipein pormestari, joka ei edustanut kuomintangia 16 vuoteen. Ko valitsi varapormestareikseen niin Uuden puolueen kuin DPP:nkin edustajia. Kon ensimmäisen kauden aikana hänen ja DPP:n välit kuitenkin kylmenivät.
Ko uusi paikkansa vuoden 2018 vaaleissa, mutta sai tällä kertaa vain 41 prosenttia äänistä.
Ko kertoi heinäkuussa 2019 aikeistaan perustaa uuden puolueen, joka sai nimekseen Taiwanin kansanpuolue. Puolue on populistinen ja Kon mukaan vastaveto maan kahdelle hallitsevalle isolle puolueelle: Kuomintangille ja DPP:lle.
Ko päätti lähteä uuden puolueensa kautta ehdokkaaksi vuoden 2024 presidentinvaaleissa. TPP nimitti Kon virallisesti presidenttiehdokkaakseen 17. toukokuuta 2023. Hänellä ei ollut vastaehdokkaita.
Poliittinen ura > Poliittisia kantoja ja esiintyminen

Vuonna 2016 Ko sanoi, ettei aio liittyä DPP:hen, ellei "taivas putoa tai maa halkea" hänen pormestarikautensa aikana.
Ko on arvostellut DPP:n entisen puheenjohtajan ja sittemmin presidentiksi nousseen Tsai Ing-wenin niin sanottua Taiwanin konsensusta, jota Kon mukaan ei oltu määritelty tarpeeksi hyvin, minkä vuoksi "kaikki kutsuvat häntä 'Ontoksi Tsaiksi'".
Suhteestaan Manner-Kiinaan Ko on sanonut, että toisin kuin Taiwanin hallitus, hänellä on halua ja mahdollisuuksia ylläpitää dialogia Taiwaninsalmen toiselle puolelle, sillä hänestä se on parempi vaihtoehto kuin mykkäkoulun pitäminen.
Monista muista kiinankielisten maiden johtavista poliitikoista poiketen Ko ei esiinny julkisuudessa leveästi ja pakotetusti hymyillen hiukset siististi lakattuna ja kammattuna. Kota on myös luonnehdittu helposti lähestyttäväksi poliitikoksi, joka osaa taitavasti osoittaa muiden poliitikkojen virheitä mutta pitää omat kantansa melko neutraaleina.
Timo Vikström

Timo Eino Vikström (s. 9. toukokuuta 1929 Lahti) on suomalainen yritysjohtaja ja vuorineuvos.
Vikströmin vanhemmat olivat vuorineuvos Eino Vikström ja Aino Nikkilä. Viktröm avioitrui 1954 Eeva-Riitta Haartin kanssa.Hän tuli ylioppilaaksi Lahden lyseosta 1949 ja valmistui ekonomiksi Helsingin kauppakorkeakoulusta 1953. Viktröm oli Lahden Puukalusto Oy:n, vuodesta 1962 Oy Iskun Tehtaiden johtaja 1954–1966 ja toimitusjohtaja ja hallituksen jäsen 1966–1978, Isku-Yhtymä Oy:n hallituksen puheenjohtaja 1972–2002 ja sitten jäsen sekä Isku Oy:n pääjohtaja ja hallituksen puheenjohtaja vuodesta 1978. Hänellä on ollut myös useita liike-elämän ja muita luottamustehtäviä. Vuorineuvoksen arvonimen Vikström sai 1982, vuoden yrittäjäksi Lahdessa hänet valittiin 1978 ja Lahti-mitalin hän sai 1985.
Aiheesta muualla

Timo Vikström Biografiasampo.
Timo Vesala

| Timo Vesala> Henkilötiedot |
| --- | --- |
Syntynyt: 14. heinäkuuta 1963 (ikä 61)
Kansalaisuus:  Suomi
Ammatti:  meteorologian professori, akatemiaprofessori (2015–2019)
Koulutus ja ura
Instituutti:  Helsingin yliopisto
Tutkimusalue:  biosfäärin ja ilmakehän väliset takaisinkytkennät
Timo Veikko Vesala (s. 14. heinäkuuta 1963 Janakkala) on meteorologian professori Helsingin yliopiston fysiikan laitoksella. Hän on akatemiaprofessori kaudella 2015–2019 ja tutkii biosfäärin ja ilmakehän välisiä takaisinkytkentöjä.
Hän on sekä Suomalaisen Tiedeakatemian (2005–) että Suomen Tiedeseuran (2015–) jäsen. Vuonna 2003 hänelle myönnettiin Suomalaisen Tiedeakatemian Väisälän palkinto (meteorologia).
Vesala oli yksi kolmesta viidennen IPCC-raportin  hiilet ja biokemialliset kierrot -luvun arvioivista kirjoittajista, jotka tarkkailivat kokonaisuuden kattavuutta ja kommentteihin vastaamista.
Aiheesta muualla

Suomi voi käyttää metsiä ilmastoviisaasti (Mielipide-palstan kirjoitus, 16.12.2015) (Arkistoitu – Internet Archive) (suomeksi) (hs.fi)
TransAVIAexport Airlines

TransAVIAexport Airlines (IATA: AL, ICAO: TXC) on valtio-omisteinen valkovenäläinen rahtilentoyhtiö. Sen kotikenttä on Minskin kansallinen lentoasema.
TransAVIAexportin Iljušin Il-76TD.
Yhtiön nykykalustoon kuuluu 13 Iljušin Il-76TD rahtikonetta, joista viisi on aktiivikäytössä, yksi lentokunnossa, muttei käytössä, ja loput seitsemän varastoituna Minskin kansallisella lentokentällä. Yhtiö lentää Il-76-koneillaan eripuolille maailmaa. TransAVIAexportilla on myös omat huoltotilat Il-76-koneita varten Minskin lentokentällä. Yhtiön koneita on mahdollista nähdä ympäri maailmaa eri tehtävissä.
Yhtiön tavoitteena on modernisoida lähivuosina olemassa oleva laivastonsa vastaamaan ICAO:n vaatimuksia. TransAVIAexport aikoo kunnostaa seitsemän säilytyksessä olevaa Il-76-kuljetuskonetta ja hankkia laivastoon uusia koneita. Myös yhtiön huoltopuolta on tarkoitus laajentaa, jolloin se voisi huoltaa myös muiden lentoyhtiöiden kalustoa.
Onnettomuuksia

9. Maaliskuuta 2007 TransAVIAexportin Il-76TD-kuljetuskoneeseen (s/n 1003499991, rekisterinumero EW-78826) osui ammus koneen lähestyessä Mogadishua Somaliassa. Valko-Venäjän viranomaiset ilmoittivat, että konetta oli todennäköisesti ammuttu singolla.
23. Maaliskuuta 2007 TransAVIAexportin Il-76TD-kuljetuskone ammuttiin alas ilmatorjuntaohjuksella lentoonlähdössä Mogadishusta.
Aiheesta muualla

TransAVIAexport Airline -lentoyhtiön kotisivu (Arkistoitu – Internet Archive) (englanniksi)
Toronton satama

Toronton sataman kartta vuonna 1906
Toronton satama engl. Toronto Harbour on luonnonsatama Ontariojärven pohjoisrannalla Donjoen suulla ja sen ympäristössä. Sen pohjoispuolella on Kanadan merkittävimpiin kuuluva Toronton miljoonakaupunki. Nykyään satama-alue käsittää koko Torontonlahden engl. Toronto Bay sisältäen sisemmän (inner) ja ulomman (outer) sataman, joiden välissä on Keating Channel. Vanha matala Ashbridge Bay on täytemaalla peitetty. Taloudellisesti Toronton satama on yksi maailman merkittävimmistä sisävesien kauppasatamista.
Toronton sataman laivaliikenne on nykyään ympärivuotista, mutta ennen toista maailmansotaa se toimi vain jäättömänä aikana huhtikuusta marraskuuhun. Liikenne on länteen hoidettu aiemmin maanteitse ja rautateitse, koska Eriejärven ja Ontariojärven välillä on Niagaran putous. Itäänpäin Atlantille on Ylä-Kanadan liikennettä hoidettu vesitse Saint Lawrencejokea myöten. Sijainti on antanut periaatteellisen edun Toronton satamalle verrattuna Twin Port -järjestelmälle eli Minnesotan Duluthin ja Wisconsinin Superiorin yhteissatamalle Huronjärven länsipuolella Yhdysvalloissa.
Torontonlahtea 1793
Toronton satamaa 2007
Aiheesta muualla

Kuvia tai muita tiedostoja aiheesta Toronton satama Wikimedia Commonsissa
Tranmere Rovers FC

Tranmere Rovers FC on jalkapalloseura Birkenheadista, Englannista. Seura pelaa kaudella 2019–2020 Ykkösliigassa Englannin kolmanneksi ylimmällä sarjatasolla. Roversin arvostetuin saavutus on Englannin liigacupin toinen sija vuonna 2000, jolloin se hävisi loppuottelussa Leicester Citylle 1–2.
Seura perustettiin vuonna 1884 nimellä Belmont FC, joka vaihtui Tranmere Roversiksi seuraavana vuonna. Seura pelasi ensimmäisen ottelunsa Liverpool & District Challenge Cup -kilpailussa vuonna 1886 ja liittyi Englannin liigan vastaperustettuun 3. divisioonan pohjoislohkoon kaudella 1921–1922. Tranmere voitti Walesin Cupin vuonna 1935.
Tranmere Rovers pelasi ensimmäisen kautensa Englannin toiseksi korkeimmalla sarjatasolla, silloisessa 2. divisioonassa, 1938–1939, mutta voitti vain kuusi ottelua pudoten sarjasta. Seuraavan kerran se pelasi vastaavalla sarjatasolla, tuolloisessa 1. divisioonassa, vasta kausina 1991–2001.
Joukkuetta valmentaa Rob Edwards, jonka edeltäjiin 2000-luvulla kuuluu muun muassa John Barnes. Tranmeressa ovat uransa aikana pelanneet muun muassa Dixie Dean, Frank Worthington, Steve Coppell, John Aldridge, Pat Nevin ja Jason McAteer.
Tranmeren kotikenttä on Prenton Park, jossa on 16 789 istumapaikkaa.
Aiheesta muualla

Virallinen sivusto (Arkistoitu – Internet Archive) (englanniksi)
Englannin ykkösliiga 2019–2020
Accrington Stanley
Blackpool
Bolton Wanderers
Bristol Rovers
Burton Albion
Coventry City
Doncaster Rovers
Fleetwood Town
Gillingham
Ipswich Town
Lincoln City
Milton Keynes Dons
Oxford United
Peterborough United
Portsmouth
Rochdale
Rotherham United
Shrewsbury Town
Southend United
Sunderland
Tranmere Rovers
AFC Wimbledon
Wycombe Wanderers
Tomás Vaquero

Tomás Vaquero (26. maaliskuuta 1914 – 2. elokuuta 1992) oli brasilialainen roomalaiskatolinen piispa. Hänet vihittiin papiksi 12. joulukuuta 1941 ja nimitettiin São João da Boa Vistan hiippakunnan piispaksi 2. heinäkuuta 1963. Paulo de Tarso Campos konsekroi hänet 15. elokuuta Agnelo Rossin ja José Varanin avustamana.
Vaquero osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes jäi eläkkeelle 23. tammikuuta 1991.
Kopriini

| Kopriini |
| --- | --- |

Tunnisteet
IUPAC-nimi:  'N'5-(1-hydroksisyklopropyyli)-L-glutamiini
CAS-numero:  58919-61-2
PubChem CID:  108079
SMILES:  O=C(O)C(N)CCC(=O)NC1(O)CC1 
Ominaisuudet
Molekyylikaava:  C8H14N2O4
Moolimassa:  202,21  g/mol
Sulamispiste:  197-199 °C 
Harmaamustesieni, josta kopriini eristettiin ensimmäisen kerran
Kopriini on hämymustesienissä esiintyvä mykotoksiini, joka eristettiin ensin harmaamustesienestä. Kopriini aiheuttaa alkoholin kanssa antabusreaktion. Se on rakenteeltaan aminohappojohdannainen.
Historia

Koska mustesienen nauttimista seurannut reaktio muistutti disulfiraamin aiheuttamaa antabusreaktiota, arveltiin pitkään että se sisälsi disulfiraamia. Vuonna 1956 tutkijat uskoivat eristäneensä disulfiraamia mustesienestä, mutta tulosta ei pystytty toistamaan. Vuonna 1975 mustesienestä löydettiin kopriini, ja 1979 sen vaikutusmekanismi saatiin selville.